**PARAUGS**

**SADARBĪBAS LĪGUMS**

*par Eiropas Savienības kohēzijas politikas programmas 2021.-2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.2. pasākuma "Veselības veicināšanas un slimību profilakses pasākumu*

*īstenošana vietējai sabiedrībai"*

*projekta „\_\_\_[projekta nosaukums]" īstenošanu \_\_\_\_\_\_[Sadarbības partnera nosaukums] pašvaldībā*

Nr. \_\_\_\_\_\_\_\_\_

Datums skatāms laika zīmogā\*

\_\_\_\_\_\_\_[Finansējuma saņēmēja nosaukums](turpmāk – **Finansējuma saņēmējs**), kuru saskaņā ar [dokuments, uz kā pamata pārstāv] pārstāv \_\_\_\_\_\_\_\_\_\_\_ [v.uzv.], no vienas puses, un

\_\_\_\_\_\_\_[Sadarbības partnera nosaukums](turpmāk – **Sadarbības partneris**), kuru saskaņā ar [dokuments, uz kā pamata pārstāv] pārstāv \_\_\_\_\_\_\_\_\_[v.uzv.], no otras puses,

abas puses kopā sauktas – Puses vai katra atsevišķi – Puse,

pamatojoties uz Ministru kabineta 2024. gada 9. jūlija noteikumiem Nr. 448[[1]](#footnote-2) (turpmāk – Noteikumi) un Eiropas Savienības un Latvijas Republikas normatīvajiem aktiem par struktūrfondu vadību,

vienojas par kārtību Eiropas Savienības kohēzijas politikas programmas 2021.-2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.2. pasākuma "Veselības veicināšanas un slimību profilakses pasākumu īstenošana vietējai sabiedrībai” projekta „\_\_\_\_\_\_\_\_\_[projekta nosaukums]” (turpmāk – Projekts) īstenošanai, finansējuma piešķiršanai un uzraudzībai Sadarbības partnera pašvaldībā, noslēdzot šo Sadarbības līgumu par sekojošo:

# Sadarbības līguma mērķis un priekšmets

* 1. Sadarbības līguma mērķis ir nodrošināt sadarbību starp Finansējuma saņēmēju un Sadarbības partneri, lai īstenotu Projektu un tajā paredzētās darbības atbilstoši noslēgtajam līgumam starp Finansējuma saņēmēju un Centrālo finanšu un līgumu aģentūru (turpmāk - Sadarbības iestāde) par projekta īstenošanu (turpmāk - Līgums).
  2. Sadarbības līgumā nosaka Pušu saistības Projekta īstenošanā, un citus ar Projekta īstenošanu saistītos jautājumus.

# Termini

2.1. **Atbalsta summa** — attiecināmie izdevumi, ko Finansējuma saņēmējs, pamatojoties uz Sadarbības līguma nosacījumiem, izmaksā Sadarbības partnerim gadījumā, ja Projekts īstenots atbilstoši Sadarbības līguma nosacījumiem un Eiropas Savienības un Latvijas Republikas normatīvo aktu (turpmāk — normatīvie akti) prasībām. Sadarbības partneris var pretendēt uz atbalsta summu par izdevumiem, kas radušies projekta darbību īstenošanas laikā un par kuriem Sadarbības partneris veicis maksājumus ne vēlāk kā 20 (divdesmit) darbdienu laikā pēc Projekta darbību īstenošanas laika beigu datuma un ne vēlāk kā 2029. gada 31. decembrī.

2.2. **Attiecināmie izdevumi** — Sadarbības partnera izdevumi, ko Finansējuma saņēmējs Projektā norādījis kā attiecināmās izmaksas atbilstoši Noteikumiem un kuras ir uzskaitītas Sadarbības partnera grāmatvedībā, ir identificējamas un pierādāmas, un ir pamatotas ar maksājumu un darījumu apliecinošajiem dokumentiem.

2.3. **Dubultā finansēšana** — gadījumi, kad Finansējuma saņēmējs maksājuma pieprasījuma attiecināmajos izdevumos ir iekļāvis Sadarbības partnera izdevumus, kas vienlaikus tikuši, tiek finansēti vai kurus plānots finansēt no citiem Eiropas Savienības, finanšu instrumentu valsts vai pašvaldības līdzekļiem.

2.4. **Interešu konflikts** — situācija, kurā personai, kas saistīta ar Projekta īstenošanu, amata pienākumu neatkarīgu un objektīvu izpildi vai uzdevumu veikšanu Projekta īstenošanas ietvaros negatīvi ietekmē iemesli, kas ir saistīti ar ģimeni, emocionālajām saitēm, politisko vai nacionālo piederību, ekonomiskajām vai kādām citām tiešām vai netiešām personīgajām interesēm, kas attiecīgajai personai ir kopējas ar sadarbības partneri, galasaņēmēju, radiniekiem vai darījumu partneriem - atbilstoši Regulā 2018/1046[[2]](#footnote-3), likumā “Par interešu konflikta novēršanu valsts amatpersonu darbībā” un citos normatīvajos aktos par interešu konflikta novēršanu noteiktajam.

2.5. **Izdevumus pamatojošie dokumenti** — attaisnojuma dokumenti (rēķini, faktūrrēķini, pavadzīmes, čeki, kvītis, avansa norēķini u. c.) un visi pārējie dokumenti (protokoli, līgumi, rīkojumi, pieņemšanas-nodošanas akti, darba laika uzskaites tabulas u. c.), kas pamato Projekta ietvaros veiktos izdevumus atbilstoši Vadošās iestādes vadlīnijām[[3]](#footnote-4).

2.6. **Maksājuma pieprasījums** — atbilstoši Līgumā noteiktajai kārtībai un izmantojot Kohēzijas politikas fondu vadības informācijas sistēmu (turpmāk - Projektu portāls (KPVIS)), Sadarbības iestādē iesniegts dokumentu kopums par projekta izdevumiem un īstenošanas progresu, noslēgtajiem līgumiem, sasniegtajiem rezultātiem un rādītājiem.[[4]](#footnote-5) Maksājuma pieprasījumu Projektu portālā (KPVIS) iesniedz Finansējuma saņēmējs.

2.7. **Neatbilstoši veiktie izdevumi** — izdevumi, ko Finansējuma saņēmējs Projektā norādījis kā Attiecināmos izdevumus, bet kas nav iekļaujami atbalsta summā, pamatojoties uz Sadarbības iestādes pieņemto lēmumu, ar kuru konstatēta neatbilstība normatīvo aktu izpratnē.[[5]](#footnote-6) Par neatbilstoši veikto izdevumu summu tiek samazināta kopējā Projekta attiecināmo izdevumu summa.

2.8. **Plānoto maksājuma pieprasījumu iesniegšanas grafiks** — dokuments, kurā tiek noteikti plānotie Projekta Maksājuma pieprasījumu apmēri un iesniegšanas termiņi un ko Finansējuma saņēmējs sagatavo un iesniedz Sadarbības iestādē izmantojot Projektu portālu (KPVIS).

2.9. **Projekta dalībnieks** — Sadarbības partnera organizēto Projekta pasākumu dalībnieks.

# Finanšu līdzekļi un to izlietošana

* 1. Projekta aktivitāšu īstenošanai noteiktās attiecināmās izmaksas un to ierobežojumi ir noteikti Noteikumos un Sadarbības līgumā.
  2. Sadarbības partnerim kopējais pieejamais finansējums ir \_\_\_\_\_\_\_\_\_\_\_ EUR[[6]](#footnote-7):

3.2.1. projekta vadības un īstenošanas nodrošināšanas izmaksas ir 10% no 3.2.3.apakšpunktā minētajām izmaksām, tas ir \_\_\_\_\_\_\_\_\_\_\_\_ EUR;

3.2.2. netiešās izmaksas ir 7% no 3.2.1. un 3.2.3.apakšpunktā minēto izmaksu kopsummas, tas ir \_\_\_\_\_\_\_\_\_\_ EUR;

3.2.3. pārējās tiešās izmaksas ir \_\_\_\_\_\_\_\_\_\_ EUR.

* 1. Projektā atbalstāmo darbību īstenošanas laiks ir no \_\_\_\_\_[datums][[7]](#footnote-8) līdz \_\_\_\_\_[datums][[8]](#footnote-9). Sadarbības partneris īsteno atbalstāmās darbības, kas noteiktas Sadarbības līguma 5.1.punktā minētajā apstiprinātajā projekta iesniegumā (turpmāk - projekta iesniegums) un par kuru īstenošanu kā atbildīgais norādīts attiecīgais Sadarbības partneris.
  2. Sadarbības partnera veiktās izmaksas ir attiecināmas, ja tās veiktas atbilstoši atbalsta mērķim, Sadarbības līguma nosacījumiem, projekta iesniegumā paredzētajam un Eiropas Savienības un Latvijas Republikas normatīvo aktu prasībām, kā arī izmaksas veiktas, ievērojot pareizas finanšu vadības principu, t.i., ievērojot saimnieciskuma principu, lietderības principu un efektivitātes principu Regulas 2018/1046[[9]](#footnote-10) 33.panta izpratnē. Izmaksas par precēm un pakalpojumiem ir attiecināmas, ja tās piegādātas vai īstenotas līdz Sadarbības līguma īstenošanas laika beigām un par kurām Sadarbības partneris veicis maksājumus ne vēlāk kā 20 *(divdesmit)* darbdienu laikā pēc Projektā atbalstāmo darbību īstenošanas laika beigu datuma, bet ne vēlāk kā līdz 2029.gada 31.decembrim.
  3. Sadarbības partneris, īstenojot Projektu, maksājumus veic no saviem līdzekļiem vai saņemtā avansa maksājuma.
  4. Uzsākot Projekta īstenošanu, Sadarbības partneris nodrošina veikto maksājumu izsekojamību, izmantojot Projektam paredzēto norēķinu kontu Valsts kasē, no kura veic un uz kuru no Finansējuma saņēmēja saņem visus ar Projekta īstenošanu saistītos maksājumus. Atbalsta summas maksājumu par vienkāršotajām izmaksām atbilstoši Noteikumu 24.punktam un 28.punktam saņemšanai Sadarbības partneris var norādīt atsevišķu kontu Valsts kasē.
  5. Atbalsta summas saņemšanai avansa maksājuma veidā Sadarbības partneris pēc informācijas saņemšanas no Finansējuma saņēmēja par Līguma noslēgšanu iesniedz Finansējuma saņēmējam nepieciešamo dokumentāciju avansa maksājuma pieprasīšanai no Sadarbības iestādes, tai pievienojot informāciju par plānoto avansa izlietojumu. Avansa maksājuma summu Sadarbības partnerim ir tiesības pieprasīt Finansējuma saņēmējam pa daļām. Finansējuma saņēmējs nodrošina avansa pieprasījuma iesniegšanu Sadarbības iestādē.
  6. Avansa summas apmērs atbilst spējai to izlietot sešu mēnešu laikā saimnieciskā gada ietvaros. Ja Sadarbības partneris nevar izlietot avansa maksājumu noteiktajā termiņā, tas informē Finansējuma saņēmēju vismaz 15 (piecpadsmit) darbdienas pirms avansa izlietojuma termiņa beigām.
  7. Avansa maksājumu un starpposma maksājumu summa nedrīkst pārsniegt 90 % no Projekta ietvaros Sadarbības partnerim piešķirtā Eiropas Sociālā fonda Plus finansējuma un valsts budžeta līdzfinansējuma kopsummas.
  8. Sadarbības partneris pēc Finansējuma saņēmēja pieprasījuma norādītajā termiņā iesniedz Finansējuma saņēmējam visu nepieciešamo dokumentāciju, kas nepieciešama Maksājuma pieprasījuma sagatavošanai un iesniegšanai Sadarbības iestādē ne retāk kā reizi par katriem sešiem Projekta īstenošanas mēnešiem, kā arī nepieciešamības gadījumā sniedz papildu informāciju un skaidrojumus.
  9. Finansējuma saņēmējs pēc avansa, starpposma un noslēguma maksājuma pieprasījuma apstiprināšanas un maksājuma saņemšanas no Sadarbības iestādes pārskaita Sadarbības partnerim finansējuma daļu, kas atbilst Maksājumu pieprasījumā iekļautajai un apstiprinātajai Sadarbības partnera izmaksu daļai.
  10. Sadarbības partneris, īstenojot Projektu, uzskaita attiecināmos izdevumus, ar Projektu saistītos ieņēmumus, izmaksas, naudas plūsmas savā grāmatvedības uzskaitē saskaņā ar normatīvo aktu prasībām un vispārpieņemtajiem grāmatvedības kārtošanas principiem tā, lai tos būtu iespējams identificēt, nodalīt no pārējām izmaksām, ieņēmumiem, izdevumiem, naudas plūsmām un pārbaudīt. Sadarbības partneris nodrošina atsevišķu grāmatvedības uzskaiti par katra projekta izdevumiem vai atbilstošu uzskaites kodu sistēmu attiecībā uz visiem ar Projektu saistītajiem darījumiem. Prasība par atsevišķo grāmatvedības uzskaiti neattiecas uz vienkāršotajām izmaksām (netiešās izmaksas, projekta vadības un īstenošanas nodrošināšanas izmaksas).
  11. Sadarbības partneris pēc Finansējuma saņēmēja pieprasījuma iesniedz apliecinājumu, ka Projekta ietvaros neveic ar pievienotās vērtības nodokli apliekamus darījumus vai veic darījumus, uz kuriem nav attiecināms Pievienotās vērtības nodokļa likums[[10]](#footnote-11).

# Sadarbības partnera pienākumi

* 1. Sadarbības partneris Projekta ietvaros apņemas:

4.1.1. Projekta īstenošanas laikā paziņot Finansējuma saņēmējam izmaiņas Sadarbības partnera pamatdatos (kontaktinformācija, adrese, pilnvarotā persona (ja attiecināms), atbildīgā amatpersona ) 3 (trīs) darbdienu laikā pēc to maiņas;

4.1.2. Projekta īstenošanā nodrošināt visu normatīvajos aktos, Vadošās iestādes, Atbildīgās iestādes, Sadarbības iestādes un citu institūciju vadlīnijās un metodikās, kā arī Sadarbības līgumā paredzēto nosacījumu izpildi;

4.1.3. veicot iepirkumu Projekta vajadzībām:

4.1.3.1. nodrošināt Publisko iepirkumu likumā[[11]](#footnote-12) un Iepirkumu uzraudzības biroja vadlīnijās[[12]](#footnote-13) un skaidrojumos noteikto prasību ievērošanu;

4.1.3.2. nodrošināt nediskriminācijas, savstarpējās atzīšanas, atklātības un vienlīdzīgas attieksmes principu ievērošanu, kā arī piegādātāju brīvu konkurenci;

4.1.3.3. nodrošināt interešu konflikta neesamību;

4.1.3.4. aizpildīt iepirkuma dokumentācijas atbilstības pašpārbaudes lapu un iepirkuma norises atbilstības pašpārbaudes lapu, kas pieejama Sadarbības iestādes tīmekļa vietnē [www.cfla.gov.lv](https://www.cfla.gov.lv/lv), par katru iepirkumu, kura līgumcena sasniedz robežu, no kuras iepirkums ir jāveic saskaņā ar Publisko iepirkumu likumu. Aizpildītu iepirkuma dokumentācijas atbilstības pašpārbaudes lapu un iepirkuma norises atbilstības pašpārbaudes lapu iesniedz Finansējuma saņēmējam kopā ar pārējiem izdevumus pamatojošajiem dokumentiem pie tā Maksājuma pieprasījuma, kurā pirmo reizi iekļauti izdevumi par attiecīgo iepirkuma līgumu vai pēc Finansējuma saņēmēja pieprasījuma;

4.1.3.5. nodrošināt, ka iepirkumus, kas nepieciešami atbalstāmo darbību īstenošanai, veic kā sociāli atbildīgus iepirkumus, tai skaitā nodrošina vides prasību integrāciju preču un pakalpojumu iepirkumos (zaļais publiskais iepirkums) un atbilstoši Eiropas Savienības un Latvijas Republikas iepirkumus regulējošo normatīvo aktu prasībām īsteno atklātu, pārredzamu, nediskriminējošu un konkurenci nodrošinošu procedūru;

4.1.4. ja paredzamā līguma cena nesasniedz robežu, no kuras iepirkums jāveic saskaņā ar Publisko iepirkumu likumu, pirms iepirkuma līguma noslēgšanas veikt un dokumentēt tirgus izpēti. Tirgus izpētei var izmantot savu iepriekšējo pieredzi, attiecīgās jomas ekspertu vērtējumu, interneta resursus, potenciālo iepirkuma līguma izpildītāju aptaujas un citas metodes atbilstoši Iepirkumu uzraudzības biroja vadlīnijām[[13]](#footnote-14). Tirgus izpētes dokumentus iesniedz pēc Finansējuma saņēmēja pieprasījuma;

4.1.5. slēdzot uzņēmuma līgumu ar esošo vai bijušo darbinieku[[14]](#footnote-15), nodrošināt un spēt dokumentāli pierādīt, ka attiecīgais darbinieks nav bijis iesaistīts iepirkuma, kura ietvaros tiek slēgts uzņēmuma līgums, procedūras dokumentu izstrādāšanā, tam nav bijušas citas priekšrocības vai tas kā citādi nav ietekmējis Sadarbības partnera lēmuma pieņemšanu;

4.1.6. nodrošināt, lai Projekta attiecināmie izdevumi būtu tieši saistīti ar projekta mērķu sasniegšanu un atbilstoši projekta īstenošanai piešķirtā finansējuma izlietošanas nosacījumiem;

4.1.7. nodrošināt Projektā paredzēto mērķu, Projekta darbību rezultātu un rādītāju sasniegšanu tādā apjomā, kā noteikts Sadarbības līgumā un projekta iesniegumā;

4.1.8. nodrošināt komunikācijas un vizuālās identitātes pasākumus saskaņā ar Projektā plānoto un normatīvajos aktos, un vadošās iestādes vadlīnijās[[15]](#footnote-16) noteiktajām prasībām, t.sk. Sadarbības partnera oficiālajā tīmekļa vietnē un sociālo mediju vietnēs (ja tādas ir) publicēt īsu un samērīgu aprakstu par Projektu, tā mērķiem un rezultātiem;

4.1.9. īstenojot Projektu, visos ar Projekta īstenošanu saistītajos dokumentos norādīt Projekta identifikācijas numuru;

4.1.10. veikt pievienotās vērtības nodokļa uzskaiti atbilstoši Latvijas Republikas normatīvo aktu prasībām un neatgūt pievienotās vērtības nodokli, ja to saņem kā atbalsta summu Projekta ietvaros, nodrošināt pievienotās vērtības nodokļa nodalītu uzskaiti;

4.1.11. nepieļaut interešu konflikta, korupcijas, krāpšanas un dubultā finansējuma situācijas iestāšanos un nekavējoties informēt Finansējuma saņēmēju par apstākļiem, kas rada vai kuru rezultātā varētu rasties kāda no minētajām situācijām. Nekavējoties informēt Finansējuma saņēmēju, ja Sadarbības partnerim ir zināma informācija vai aizdomas par iespējamu krāpšanu Projektā;

4.1.12. nekavējoties, bet ne vēlāk kā 3 (trīs) darbdienu laikā no dienas, kad Sadarbības partneris par to uzzinājis, rakstiski informēt Finansējuma saņēmēju par jebkuriem apstākļiem, kas varētu mainīt Projekta īstenošanas atbilstību Sadarbības līguma nosacījumiem un projekta iesniegumā paredzētajam, kā arī gadījumos, ja kāds no Projektā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkādiem citiem būtiskiem notikumiem un apstākļiem, kas negatīvi ietekmē vai apdraud, vai kas ir pamatoti uzskatāmi par tādiem, kas varētu negatīvi ietekmēt vai apdraudēt Sadarbības līguma izpildi, piemēram, plānotajām izmaiņām Sadarbības partnera nolikumā;

4.1.13. Projekta īstenošanas laikā un pēc noslēguma Maksājuma pieprasījuma apstiprināšanas Finansējuma saņēmēja paziņotajā dokumentu glabāšanas termiņā nodrošināt visu ar Projekta īstenošanu saistīto dokumentu glabāšanu, t. sk. jebkuru ar Projektu saistīto sarakstes dokumentu, iepirkuma dokumentācijas, Projektā noslēgto līgumu, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu atbilstoši Regulas 2021/1060[[16]](#footnote-17) 82. pantam;

4.1.14. nodrošināt Sadarbības iestādei, citu Eiropas Savienības fondu vadībā iesaistīto Latvijas Republikas un Eiropas Savienības institūciju pārstāvjiem, kā arī citu kompetento institūciju pārstāvjiem pieeju visu ar Projekta īstenošanu saistīto dokumentu oriģināliem vai atvasinājumiem ar juridisku spēku un grāmatvedības sistēmai, kā arī attiecīgā Projekta īstenošanas vietai un nodrošināt iespējas iepriekš minēto institūciju pārstāvjiem veikt uzraudzību un kontroli visā Sadarbības līguma darbības laikā, nodrošinot šo institūciju likumīgo prasību izpildi un brīvu piekļuvi Sadarbības partnera grāmatvedības un finanšu dokumentiem, kas saistīti ar Projekta īstenošanu, kā arī citiem nepieciešamajiem dokumentiem, informācijai, finanšu līdzekļiem, telpām un citām materiālām vērtībām, t. sk. pieprasīto dokumentu izsniegšanu;

4.1.15. pēc Finansējuma saņēmēja pieprasījuma noteiktajā termiņā, kas nav īsāks par 2 (divām) darbdienām, iesniegt visu nepieciešamo informāciju un pamatojošos dokumentus, kas nepieciešami Iepirkumu plāna, Plānoto maksājumu pieprasījumu iesniegšanas grafika, avansa (ja attiecināms), starpposma un noslēguma Maksājuma pieprasījuma un Pārskata par projekta dalībniekiem sagatavošanai, kā arī iesniegt visus Finansējuma saņēmēja pieprasītos dokumentus un sniegt skaidrojumus, kas nepieciešami Sadarbības iestādes un citu kompetento iestāžu pārbaužu nodrošināšanai;

4.1.16. līdz attiecīgā mēneša 23. datumam Finansējuma saņēmējam iesniegt Pasākumu grafiku nākamajam mēnesim atbilstoši Sadarbības līguma 1.pielikumā pievienotajai veidlapai, iekļaujot informāciju par plānoto pasākumu norises vietu un laiku. Ja Sadarbības partneris noteiktajā termiņā grafiku neiesniedz, uzskata, ka attiecīgās darbības netiek plānotas. Par izmaiņām pasākumu norises laikā vai vietā Sadarbības partneris informē Finansējuma saņēmēju, informāciju par aktuālo norises laiku un vietu iesniedzot ne vēlāk kā vienu dienu pirms to norises vai tiklīdz informācija ir pieejama Sadarbības partnerim;

4.1.17. ja Projekta īstenošanā saistībā ar Sadarbības partnera veiktajiem izdevumiem tiek konstatēti neatbilstoši veiktie izdevumi vai pārkāpums, pēc Finansējuma saņēmēja pieprasījuma atmaksāt Finansējuma saņēmēja norādītajā kontā nepamatoti izmaksāto atbalsta summu vai tās daļu. Par neatbilstoši veikto izdevumu summu tiek samazināts arī kopējais Sadarbības līguma 3.2.punktā minētais Sadarbības partnerim pieejamais finansējums, veicot atbilstošus grozījumus Sadarbības līgumā;

4.1.18. uzkrāt un Finansējuma saņēmējam iesniegt šādus datus:

4.1.18.1. par horizontālā principa “Vienlīdzība, iekļaušana, nediskriminācija un pamattiesību ievērošana” rādītāja – atbalstu saņēmušo sociālās atstumtības un nabadzības riskam pakļauto personu skaits – sasniegšanu, ja persona piedalās veselības veicināšanas vai slimību profilakses pasākumā un pasākums ilgst vairāk nekā astoņas stundas;

4.1.18.2. par projekta dalībniekiem atbilstoši Regulas 2021/1057[[17]](#footnote-18) 1.pielikumam un Ministru kabineta noteikumu Nr.135[[18]](#footnote-19) 1.pielikumam, ja persona piedalās veselības veicināšanas vai slimību profilakses pasākumā un pasākums ilgst vairāk nekā astoņas stundas. Datus par Projekta dalībniekiem iekļauj Pārskatā par projekta dalībniekiem, ko Finansējuma saņēmējs sagatavo iesniegšanai Sadarbības iestādei;

4.1.19. Projekta ietvaros, veicot personu datu apstrādi, tajā skaitā to uzkrāšanu un iesniegšanu Finansējuma saņēmējam, ievērot normatīvajos aktos par personu datu (t.sk. īpašu kategoriju personas datu) aizsardzību noteiktās prasības;

4.1.20. plānojot un īstenojot projekta atbalstāmās darbības, ievērot Slimību profilakses un kontroles centra izstrādātās vadlīnijas pašvaldībām saistībā ar veselības veicināšanas un slimību profilakses pasākumu īstenošanu[[19]](#footnote-20) un Veselības ministrijas mājaslapā publicēto informāciju par atbalstāmo un neatbalstāmo pasākumu un speciālistu piemēriem[[20]](#footnote-21);

4.1.21. nodrošināt, ka informācija par projektā paredzētajiem pasākumiem un darbībām ir pieejama vietējai sabiedrībai, kā arī vietējām biedrībām, nodibinājumiem un ārstniecības iestādēm;

4.1.22. Projekta izmaksu pieauguma gadījumā segt sadārdzinājumu no saviem līdzekļiem;

4.1.23. iesaistīties Projekta īstenošanā ar savā valdījumā vai īpašumā esošu mantu, intelektuālo īpašumu, finansējumu vai cilvēkresursiem. Šādu ieguldījumu rezultātā Finansējuma saņēmējam ar Sadarbības partneri nevar rasties tādas tiesiskās attiecības, no kurām izrietētu, ka šis darījums atbilst publiskā iepirkuma līguma pazīmēm atbilstoši Publisko iepirkumu likumam;

4.1.24. reorganizācijas gadījumā informēt Finansējuma saņēmēju, kas attiecīgi informē Sadarbības iestādi un Projekta portālā (KPVIS) ierosina grozījumus Līgumā;

4.1.25. izmantot Projekta ietvaros iegādātās un radītās vērtības Projektā plānoto darbību veikšanai un saskaņā ar Projektā paredzēto mērķi, ievērojot Noteikumos noteiktos nosacījumus Projekta darbību īstenošanas laikā, kā arī neizdarīt būtiskas izmaiņas Projektā, tai skaitā:

4.1.25.1. nepārdot, nedāvināt, neizīrēt, neiznomāt, nemainīt, neaizdot, nepatapināt, neieķīlāt, citādi neatsavināt un neapgrūtināt materiālās vērtības, kas iegādātas Projektā;

4.1.25.2. nodrošināt, ka netiek pārtraukta produktīvā darbība, t. i., Sadarbības partneris netiek likvidēts, reorganizēts (apvienots, pārveidots vai sadalīts), kā arī nepieļaut situāciju, kurā tiek pārtraukta Sadarbības līgumā paredzētā darbība, izņemot gadījumus, kad saņemta Finansējuma saņēmēja un Sadarbības iestādes iepriekšēja rakstveida atļauja vai saņemts atbilstošs Ministru kabineta izdots rīkojums un Sadarbības partnera iecerētās darbības neizraisa nevēlamās sekas — tās neietekmē Projekta būtību, īstenošanas nosacījumus un nesniedz nepamatotas priekšrocības;

4.1.25.3. nodrošināt Projektā iegādāto un radīto vērtību saglabāšanu un uzturēšanu. Ugunsgrēka, vētras, plūdu un citu nepārvaramas varas gadījumu vai trešo personu prettiesiskas rīcības rezultātā radušos zaudējumus Sadarbības partnerim ir pienākums segt un bojātās vai iznīcinātās vērtības atjaunot no saviem līdzekļiem pilnā apmērā. Ja Sadarbības partneris ir veicis Projektā iegādāto un radīto vērtību apdrošināšanu, zaudējumus sedz no saņemtās apdrošināšanas atlīdzības. Gadījumā, ja ar šādu kompensāciju nepietiek, Sadarbības partneris zaudējumus sedz no saviem līdzekļiem;

4.1.26. nekavējoties rakstiski informēt Finansējuma saņēmēju, ja Projekta darbību īstenošanas laikā Sadarbības partnerim ir radušies iepriekš neparedzēti, ar Projektu un tā rezultātu izmantošanu saistīti ieņēmumi;

4.1.27. ja ir konstatēts, ka ar saimniecisko darbību nesaistīts Projekts tā ieviešanas gaitā vai Projekta pārskata periodā (projekta dzīves cikla laikā) kļūst par Projektu, kas saistīts ar saimniecisku darbību, atmaksāt saņemto nelikumīgo komercdarbības atbalstu no līdzekļiem, kas nav saistīti ar valsts atbalstu, atbilstoši Komercdarbības atbalsta kontroles likuma[[21]](#footnote-22) IV un V nodaļas nosacījumiem;

4.1.28. pēc Finansējuma saņēmēja uzaicinājuma piedalīties Finansējuma saņēmēja rīkotajās sanāksmēs Projekta īstenošanas jautājumos;

4.1.29. Sadarbības partnerim nodotās, ar Projekta īstenošanu saistītās tiesības un pienākumus nenodot citai personai.

# Finansējuma saņēmēja pienākumi

* 1. Pirms projekta iesnieguma iesniegšanas Projekta portālā (KPVIS) Finansējuma saņēmējs saskaņo projekta iesnieguma projektu ar Sadarbības partneri.
  2. Pēc Līguma noslēgšanas starp Finansējuma saņēmēju un Sadarbības iestādi Finansējuma saņēmējs iesniedz apstiprināto projekta iesnieguma kopiju Sadarbības partnerim vai nodrošina Sadarbības partnerim piekļuvi Projekta dokumentācijai Projektu portālā (KPVIS), piešķirot Sadarbības partnerim Projektu portālā (KPVIS) atbilstošas lietošanas tiesības[[22]](#footnote-23).
  3. Ja projekta iesniegumā tiek veikti grozījumi, kas attiecas uz Sadarbības partneri, Finansējuma saņēmējs tos saskaņo ar Sadarbības partneri. Finansējuma saņēmējs projekta iesnieguma grozījumu kopiju 3 (trīs) darba dienu laikā pēc grozījumu parakstīšanas starp Finansējuma saņēmēju un Sadarbības iestādi iesniedz Sadarbības partnerim.
  4. Finansējuma saņēmējs sniedz Sadarbības partnerim Projekta īstenošanai nepieciešamo informāciju par Projekta īstenošanas nosacījumiem.
  5. Projekta ietvaros apstrādājot Sadarbības partnera iesniegtos personu datus, tajā skaitā nodrošinot to uzkrāšanu un iesniegšanu Sadarbības iestādei, Finansējuma saņēmējs ievēro normatīvajos aktos par personu datu (t.sk. īpašu kategoriju personas datu) aizsardzību noteiktās prasības.
  6. Pēc vēstules no Sadarbības iestādes saņemšanas par noslēguma Maksājuma pieprasījuma apstiprināšanu Finansējuma saņēmējs informē Sadarbības partneri par vēstulē norādīto Projekta dokumentu glabāšanas termiņu.
  7. Sadarbības partnerim nedeleģē atbildību par Eiropas Savienības fondu 2021.-2027.gada plānošanas perioda vadības likuma[[23]](#footnote-24) 18. panta pirmajā daļā noteiktajiem Finansējuma saņēmēja pienākumiem, kā arī Maksājuma pieprasījumu iesniegšanu Sadarbības iestādē.
  8. Īstenojot Projektu sadarbībā ar Sadarbības partneri, Finansējuma saņēmējs uzņemas pilnu atbildību par Projekta īstenošanu un Sadarbības līgumā un Līgumā paredzēto saistību izpildi. Finansējuma saņēmējs atbild par jebkādām Projekta īstenošanas gaitā pieļautajām neatbilstībām un pārkāpumiem neatkarīgi no tā, ka šāda neatbilstība vai pārkāpums ir radies Projekta īstenošanā iesaistītā Sadarbības partnera rīcības rezultātā.

# Sadarbības līguma spēkā stāšanās, izpildes termiņš un grozījumi

* 1. Sadarbības līgums stājas spēkā, kad to parakstījusi pēdējā no Pusēm un ir spēkā līdz pilnīgai Projektā plānoto aktivitāšu pabeigšanai un visu Sadarbības līgumā noteikto saistību izpildei.
  2. Finansējuma saņēmējs un Sadarbības partneris var vienoties par nepieciešamajām izmaiņām Sadarbības līgumā. Visi grozījumi Sadarbības līgumā veicami tikai rakstveidā un pēc to parakstīšanas kļūst par Sadarbības līguma neatņemamu sastāvdaļu.
  3. Sadarbības partneris var informēt Finansējuma saņēmēju par nepieciešamajiem grozījumiem projekta iesniegumā un Līgumā, sniedzot grozījumu pamatojumu. Finansējuma saņēmējs nodrošina grozījumu iesniegšanu Sadarbības iestādē un informē Sadarbības partneri par grozījumu statusu.

# Maksājuma apturēšana

* 1. Ja pastāv kaut viens no tālāk minētajiem apstākļiem, Finansējuma saņēmējs informē Sadarbības partneri par Sadarbības iestādes lēmumu līdz šo apstākļu un to izraisīto seku pilnīgai izvērtēšanai vai novēršanai apturēt atbalsta summas maksājuma veikšanu, nepieciešamības gadījumā norādot termiņu attiecīgo apstākļu novēršanai:
     1. Projekta īstenošanas laikā ir iestājušies apstākļi, kas rada Līgumā noteikto Sadarbības partnera pienākumu un sniegto apliecinājumu pārkāpumu, kā arī Projekta pārbaudes rezultātā tiek konstatēti trūkumi un noteikts termiņš to novēršanai;
     2. ja rodas pamatotas aizdomas, ka Sadarbības partnera veiktie izdevumi nav uzskatāmi par attiecināmajiem izdevumiem vai nav atbilstoši pareizas finanšu vadības principam, nav samērīgi un ekonomiski pamatoti un apstākļu noskaidrošanai ir nepieciešams saņemt eksperta vai kompetentās iestādes atzinumu;
     3. Sadarbības partneris vairs neatbilst Noteikumu prasībām, kas noteiktas Sadarbības partnerim, lai tas varētu pretendēt uz atbalsta summu;
     4. pret Sadarbības partnera atbildīgajām amatpersonām saistībā ar to darbībām Projekta īstenošanas ietvaros ir uzsākts administratīvais vai kriminālprocess;
     5. nav sasniegti uzraudzības rādītāji, kas tika norādīti projekta iesniegumā;
     6. Sadarbības partneris nav nodrošinājis Maksājuma pieprasījuma pamatojošo dokumentu vai pieprasītās papildus informācijas iesniegšanu Finansējuma saņēmēja norādītajā termiņā vai nav novērsis konstatētās nepilnības Finansējuma saņēmēja norādītajā termiņā.

# Nepārvarama vara

* 1. Puses tiek atbrīvotas no atbildības par Sadarbības līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Sadarbības līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtējiem apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Sadarbības līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem, kā arī izpildīt attiecīgo Sadarbības līguma saistību pēc nepārvaramas varas vai ārkārtējo apstākļu beigām.
  2. Par nepārvaramas varas un ārkārtējiem apstākļiem tiek ziņots otrai Pusei rakstiski. Ziņojumā jānorāda, kādā termiņā ir iespējama un paredzama Sadarbības līgumā noteikto saistību izpilde, un pēc otras Puses pieprasījuma papildus jāiesniedz izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Sadarbības līgumā paredzēto Pušu pienākumu veikšanas termiņš tiek atlikts samērīgi ar šādu apstākļu darbības ilgumu, ievērojot pieļaujamo Projekta īstenošanas ilgumu.

# Citi noteikumi

* 1. Sadarbības līguma slēdzēji apņemas neizpaust informāciju, kas saistīta ar Projekta īstenošanu, trešajām pusēm. Informācija nav uzskatāma par konfidenciālu, ja tā ir publiski pieejama saskaņā ar normatīvajiem aktiem vai to pieprasa Latvijas Republikas normatīvajos aktos noteiktajā kārtībā.
  2. Sadarbības līgumu var izbeigt Pusēm savstarpēji vienojoties. Finansējuma saņēmējs ir tiesīgs vienpusēji izbeigt Sadarbības līgumu, mēnesi iepriekš par to brīdinot Sadarbības partneri.
  3. Sadarbības līgums ir saistošs Pušu tiesību un saistību pārņēmējam.
  4. Puses vienojas, ka visus jautājumus risinās un informācijas apmaiņu par Projekta īstenošanu veiks Pušu noteiktās kontaktpersonas:
     1. no Finansējuma saņēmēja puses kontaktpersona: \_\_\_\_\_\_\_\_\_\_ [v.uzv., amats, tālrunis, e-pasts];
     2. no Sadarbības partnera puses kontaktpersona: \_\_\_\_\_\_\_\_\_\_ [v.uzv., amats, tālrunis, e-pasts];
  5. Visa veida saziņa saistībā ar Sadarbības līgumu jāveic rakstveidā, minot Projekta numuru, kā arī izmantojot šādus rekvizītus:

|  |  |
| --- | --- |
| **Finansējuma saņēmējs:** | **Sadarbības partneris:** |
| Nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_ | Nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Reģ. Nr.: \_\_\_\_\_\_\_\_\_\_\_\_\_ | Reģ. Nr.: \_\_\_\_\_\_\_\_\_\_\_\_\_\_\_ |
| Adrese: \_\_\_\_\_\_\_\_\_\_\_\_\_\_\_\_\_\_,  LV-\_\_\_\_ | Adrese: \_\_\_\_\_\_\_\_\_\_\_\_\_\_\_\_\_\_,  LV-\_\_\_ |
| Tālrunis: +371 \_\_\_\_\_\_\_\_\_\_\_ | Tālrunis: +371 \_\_\_\_\_\_\_\_\_\_\_ |
| E-pasts: \_\_\_\_\_\_\_\_\_ | E-pasts:\_\_\_\_\_\_\_\_\_ |
| Banka: Valsts kase | Banka: Valsts kase |
| Bankas kods: TRELLV22 | Bankas kods: TRELLV22 |
| Norēķinu konta Nr.:  \_\_\_\_\_\_\_\_\_\_\_\_\_\_\_\_\_\_\_\_ | Norēķinu konta Nr.:  \_\_\_\_\_\_\_\_\_\_\_\_\_\_\_\_\_\_\_\_\_ |

* 1. Sadarbības līgums sastādīts elektroniska dokumenta veidā, parakstīts ar drošu elektronisko parakstu, abām Pusēm ir pieejams elektroniski parakstītais dokuments.
  2. Sadarbības līguma noteikumu izpildē Puses izmanto Sadarbības līguma 1.pielikumā minēto veidlapu un citu Projekta īstenošanai saistošo dokumentu aktuālo versiju, kas pieejama Projektu portālā (KPVIS) un Sadarbības iestādes mājas lapā[[24]](#footnote-25).
  3. Puses, parakstot Sadarbības līgumu, apliecina, ka nav apstākļu, kas aizliegtu Pusēm noslēgt Sadarbības līgumu.
  4. Parakstot Sadarbības līgumu Sadarbības partneris apstiprina, ka ir rūpīgi iepazinies ar Projekta īstenošanas un finansējuma saņemšanas nosacījumiem, kā arī citiem apstākļiem, kas ir nozīmīgi Sadarbības partnerim saistību izpildei un finansējuma saņemšanai.
  5. Jebkādi strīdi un domstarpības, kas rodas sakarā ar Sadarbības līguma saistību izpildi, ir risināmas savstarpēju sarunu ceļā. Visi strīdi, kuri rodas Sadarbības līguma noteikumu izpildes laikā un kurus Puses nevar atrisināt sarunu ceļā, tiek risināti Latvijas Republikas normatīvajos aktos noteiktajā kārtībā.
  6. Sadarbības līgums sagatavots uz \_\_\_[lapu skaits] lapām ar šādiem pielikumiem, kas ir Sadarbības līguma neatņemama sastāvdaļa:
     1. 1.pielikums „Pasākumu grafiks” (veidlapa) uz 1lapas;
     2. [citi pielikumi pēc nepieciešamības].

|  |  |
| --- | --- |
| **Finansējuma saņēmēja vārdā:**  [Pašvaldības nosaukums, amats]  (paraksts\*) /\_\_\_\_\_\_\_[v.uzv.]/ | **Sadarbības partnera vārdā:**  [Pašvaldības nosaukums, amats]  (paraksts\*) /\_\_\_\_\_\_\_\_ [v.uzv.] / |

1. [Ministru kabineta 2024. gada 9. jūlija noteikumi Nr. 448 „ Eiropas Savienības kohēzijas politikas programmas 2021.-2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.2. pasākuma "Veselības veicināšanas un slimību profilakses pasākumu īstenošana vietējai sabiedrībai" īstenošanas noteikumi”](https://likumi.lv/ta/id/353529-eiropas-savienibas-kohezijas-politikas-programmas-20212027-gadam-412-specifiska-atbalsta-merka-uzlabot-vienlidzigu-un-savlaicigu-piekluvi-kvalitativiem-ilgtspejigiem-un-izmaksu-zina-pieejamiem-veselibas-aprupes-veselibas-veicinasanas-un-slimibu-profilakses-pakalpojumiem-uzlabojot-veselibas-aprupes-sistemu-efektivitati-un-izturetspeju-4122-pasakuma-veselibas-veicinasanas-un-slimibu-profilakses-pasakumu-istenosana-vietejai-sabiedribaiistenosanas-noteikumi?&search=on) [↑](#footnote-ref-2)
2. Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 [↑](#footnote-ref-3)
3. Atsauce tiks precizēta pēc vadlīniju spēkā stāšanās. [↑](#footnote-ref-4)
4. MK 2023. gada 21.marta noteikumi Nr.135 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā” [↑](#footnote-ref-5)
5. MK 2023. gada 19. decembra noteikumi Nr. 802 “Neatbilstību konstatēšanas un neatbilstoši veikto izdevumu atgūšanas kārtība Eiropas Savienības fondu īstenošanā 2021.–2027. gada plānošanas periodā” [↑](#footnote-ref-6)
6. Sadarbības partnerim pieejamais finansējums atbilst Noteikumu [pielikumā konkrētajai pašvaldībai plānotajam individuālajam kopējam attiecināmajam finansējumam](https://likumi.lv/ta/id/353529-eiropas-savienibas-kohezijas-politikas-programmas-20212027-gadam-412-specifiska-atbalsta-merka-uzlabot-vienlidzigu-un-savlaicigu-piekluvi-kvalitativiem-ilgtspejigiem-un-izmaksu-zina-pieejamiem-veselibas-aprupes-veselibas-veicinasanas-un-slimibu-profilakses-pakalpojumiem-uzlabojot-veselibas-aprupes-sistemu-efektivitati-un-izturetspeju-4122-pasakuma-veselibas-veicinasanas-un-slimibu-profilakses-pasakumu-istenosana-vietejai-sabiedribaiistenosanas-noteikumi?&search=on) [↑](#footnote-ref-7)
7. Atbilstoši projekta iesniegumā plānotajam, ievērojot Noteikumu 13.punktā noteikto, ka izmaksas ir attiecināmas, ja tās ir radušās ne agrāk par 2023. gada 1. jūliju.

   Atbilstoši Noteikumu anotācijai, lai novērstu dubulto finansējumu, izdevumi no 2023.gada 1.jūlija līdz datumam, kad tiks noslēgts Līgums par projekta īstenošanu, tiks attiecināti tikai tie Finansējuma saņēmēja/Sadarbības partnera izdevumi, kuri ir radušies pēc tam, kad ir beidzies viņu īstenotais ES fondu 2014.-2020.gada plānošanas perioda projekts. Projektā neiekļauj darbības, kas ir pabeigtas pirms projekta iesniegšanas. [↑](#footnote-ref-8)
8. Atbilstoši projekta iesniegumā plānotajam, ievērojot Noteikumu 40.punktā noteikto, ka projektu īsteno ne ilgāk kā līdz 2029. gada 31.decembrim. [↑](#footnote-ref-9)
9. [EIROPAS PARLAMENTA UN PADOMES REGULA (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012](https://eur-lex.europa.eu/eli/reg/2018/1046/oj/?locale=LV) [↑](#footnote-ref-10)
10. [Pievienotās vērtības nodokļa likums](https://likumi.lv/ta/id/253451-pievienotas-vertibas-nodokla-likums) [↑](#footnote-ref-11)
11. https://likumi.lv/ta/id/287760-publisko-iepirkumu-likums [↑](#footnote-ref-12)
12. https://www.iub.gov.lv/lv/vadlinijas-skaidrojumi-un-metodikas [↑](#footnote-ref-13)
13. # Iepirkumu uzraudzības biroja [“Ieteikumi pasūtītājiem, sabiedrisko pakalpojumu sniedzējiem un finansējuma saņēmējiem tirgus izpētes veikšanā”](https://www.iub.gov.lv/lv/ieteikumi-pasutitajiem-sabiedrisko-pakalpojumu-sniedzejiem-un-finansejuma-sanemejiem-tirgus-izpetes-veiksana)

    [↑](#footnote-ref-14)
14. Bijušais darbinieks šī Sadarbības līguma izpratnē ir darbinieks, kuram no darba tiesisko attiecību izbeigšanās dienas līdz paredzētajai uzņēmuma līguma noslēgšanai ir pagājuši mazāk kā divi gadi. [↑](#footnote-ref-15)
15. # [ES fondu 2021.-2027. gada un Atveseļošanas fonda komunikācijas un dizaina vadlīnijas](https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas)

    [↑](#footnote-ref-16)
16. [EIROPAS PARLAMENTA UN PADOMES REGULA (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai](https://eur-lex.europa.eu/legal-content/LV/TXT/?uri=CELEX:32021R1060) [↑](#footnote-ref-17)
17. [EIROPAS PARLAMENTA UN PADOMES REGULA (ES) 2021/1057, ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013](https://eur-lex.europa.eu/eli/reg/2021/1057/oj) [↑](#footnote-ref-18)
18. [Ministru kabineta 2023. gada 21. marta noteikumi Nr. 135 “Eiropas Savienības fondu projektu pārbaužu veikšanas kārtība 2021.–2027. gada plānošanas periodā”](https://likumi.lv/ta/id/340622-eiropas-savienibas-fondu-projektu-parbauzu-veiksanas-kartiba-20212027-gada-planosanas-perioda?&search=on) [↑](#footnote-ref-19)
19. Vadlīnijas pašvaldībām veselības veicināšanā. Pieejams: https://www.spkc.gov.lv/lv/cita-noderiga-informacija-par-nvpt [↑](#footnote-ref-20)
20. Atbalstāmo un neatbalstāmo pasākumu un speciālistu piemēri. Pieejams: https://www.vm.gov.lv/lv/4122-veselibas-veicinasanas-un-slimibu-profilakses-pasakumu-istenosana-vietejai-sabiedribai#atbalstamo-un-neatbalstamo-pasakumu-un-specialistu-piemeri?utm\_source=https%3A%2F%2Feuc-word-edit.officeapps.live.com%2F [↑](#footnote-ref-21)
21. [Komercdarbības atbalsta kontroles likums](https://likumi.lv/ta/id/267199-komercdarbibas-atbalsta-kontroles-likums) [↑](#footnote-ref-22)
22. *KPVIS funkcionalitāte ļauj nodrošināt un piešķirt pieeju KPVIS citiem lietotājiem, piemēram, sadarbības partnerim. Lai to varētu izdarīt, ir jāpārliecinās, ka Finansējuma saņēmēja e-vides lietotājam ir šādas tiesības sistēmā: e-vides lietotājs ir Paraksttiesīgā persona, e-vides lietotājs ir Iestādes administrators.*

    *Ja lietotājam ir piešķirtas tiesības administrēt citus konkrētās iestādes/organizācijas e-vides lietotājus, tad sadaļā Lietotāju pārvaldība ir pieejama poga <Pievienot jaunu lietotāju>, kuru nospiežot tiek atvērta forma jauna lietotāja datu ievadei.*

    *Detalizēts apraksts:* [*https://elrg.cfla.gov.lv/index.php/Sist%C4%93mas\_sada%C4%BCas\_(2021.-2027.)#Lietot.C4.81ju\_p.C4.81rvald.C4.ABba*](https://elrg.cfla.gov.lv/index.php/Sist%C4%93mas_sada%C4%BCas_(2021.-2027.)#Lietot.C4.81ju_p.C4.81rvald.C4.ABba) [↑](#footnote-ref-23)
23. [Eiropas Savienības fondu 2021.—2027. gada plānošanas perioda vadības likums](https://likumi.lv/ta/id/331743-eiropas-savienibas-fondu-2021-2027-gada-planosanas-perioda-vadibas-likums) [↑](#footnote-ref-24)
24. [Sadarbības iestādes mājas lapa](https://www.cfla.gov.lv/lv) [↑](#footnote-ref-25)